God en Natuurlike Seleksie | Nathan Bond's TART Remarks
Religion: Respect? Ridicule! God en Natuurlike Seleksie
Die noeste Die Burger briefskrywer Wim Heese meen (Argument lei tot nog vrae) dat dr. Jurie van den Heever (Wetenskap Vandag) ruimte skep vir die moontlikheid van 'n "God wat met behulp van natuurlike seleksie geskep het". Ek lees Van den Heever ánders, maar gewis nie noodwendig korrek nie.
Godgelowiges moet egter toegee dat God 'n pakket is ('n "package deal") en dat God se eienskappe nie met Rorschach eksegese lukraak erken en ontken kan word na gelang van 'n kwynende argument nie. Die "Skeppergod" se skepping moet noodwendig oombliklik wees, want die "Reddergod" se "herskepping" – by die eskatalogiese "opstanding" – is oombliklik, wanneer liggaam en "siel" herenig word. As "God" oombliklik kán skep – Hy is immers "Almagtig" – waarom sal Hy 'n lang proses gebruik… veral 'n proses wat langer duur as wat die Bybel kwansuis sou leer dat die aarde oud is?
Dat die wetenskap nie die ontstaan van lewe kan verklaar nie, beteken nie dat die godsdiens by verstek 'n antwoord het nie. Hoe ontwykend 'n antwoord ook al is, die voortdurende besinning oor relevante oorsprongvrae is opsigself 'n bemoedigende wetenskaplike prestasie.
Written by Nathan Bond January 11, 2008 at 11:49
« Yes! Do teach creationism in school!
On being a Christian (1) »
Omdat God Gees is en ons Hom in gees en waarheid moet dien (Joh. 4 v 24), sal ek nie die Bybel se skeppingsverhaal op die natuur toepas nie. Volgens hoe ek dit verstaan, is daar 'n geestelike boodskap daarin te vind.